Diari Oficial de la Generalitat Valenciana


Sumari del DOGV 4114, del 25-10-2001 (2001/9830)

RESOLUCIONS de 12 de setembre de 2001, de la secretària general de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana de les següents fundacions: "Fundació Caixa Carlet de la Comunitat Valenciana"; "Fundació de la Comunitat Valenciana per a la Investigació de l'Audiovisual", i "Fundació Centre d'Estudis per a la Integració Social i Formació d'Immigrants, Fundació de la Comunitat Valenciana".
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4114

Data del DOGV
:   25-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9830


Data del document
:   12-09-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació

RESOLUCIONS de 12 de setembre de 2001, de la secretària general de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana de les següents fundacions: "Fundació Caixa Carlet de la Comunitat Valenciana"; "Fundació de la Comunitat Valenciana per a la Investigació de l'Audiovisual", i "Fundació Centre d'Estudis per a la Integració Social i Formació d'Immigrants, Fundació de la Comunitat Valenciana". [2001/X9830]
  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en què s'estableix com a funció específica del Protectorat "donar publicitat a l'existència i activitats de les fundacions", s'indica el següent:
  
Primer. Que per mitjà de Resolució de data 6 de juliol de 2001, de la secretària general de la Conselleria de Justícia i Administracions Públiques, per la qual es va acordar inscriure en el Registre de Fundacions de la Comunitat Valenciana, la "Fundació Caixa Carlet de la Comunitat Valenciana", i classificar-la de caràcter beneficocultural.
  
Segons l'article 6 dels seus Estatuts, la Fundació té per objecte la promoció, desenvolupament, protecció i foment d'activitats culturals i socials i els seus estudis i investigacions, difusió de dits estudis a través de publicacions i altres mitjans i en general qualsevol activitat cultural i social amb fonament en els principis d'utilitat comuna i desenvolupament integral de la persona humana, sota els ideals de llibertat i progrés.
  
Correspon al Patronat de la Fundació determinar el mode en què s'hauran de complir els fins citats en aquest article. Les prestacions de la Fundació s'atorgaran de forma no lucrativa.
  
El desenvolupament de l'objecte de la Fundació s'efectuarà a través d'alguna de les formes següents d'actuació: promocions, col·laboracions, subvencions, auxilis, premis, etc.
  
La Fundació desenvoluparà les seues activitats en el territori de la Comunitat Valencianament i preferentment a la ciutat de Carlet. Quant a l'àmbit personal o sector de la població atesa, l'actuació de la Fundació se circumscriu a favor de col·lectivitats indeterminades, és a dir, de la societat en general, si bé beneficiàries concretes poden ser aquelles persones que es facen creditores a les subvencions, premis o ajudes que siguen atorgades pel Patronat, sense que en la seua convocatòria o resolució hi haja cap discriminació per raó de sexe, religió, nacionalitat, naixement, raça, opinió o qualsevol altra circumstància o condició personal o social.
  
Segon. Que per Resolució de data 10 de juliol de 2001, de la secretària general de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, a la "Fundació de la Comunitat Valenciana per a la Investigació de l'Audiovisual" i classificar-la de caràcter cultural.
  
Segons l'article 4 dels seus Estatuts els fins de la Fundació són: a) La difusió de la cultura audiovisual. b) La promoció de la investigació acadèmica sobre els mitjans audiovisuals. c) La formació dels professionals de la indústria audiovisual.
  
Per a la consecució de dits fins, la Fundació podrà organitzar cursos i altres activitats, bé directament o en col·laboració amb altres persones físiques o jurídiques.
  
Segons l'article 6 dels Estatuts, seran beneficiaris de la Fundació els que, pretenent realitzar activitats en el camp de la cultura audiovisual o formar-se com a professionals en aquesta mateixa àrea professional, meresquen, a parer del Patronat, l'atorgament de prestacions, per part de la Fundació.
  
Tercer. Que per Resolució de data 31 de juliol de 2001, de la secretària general de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana la "Fundació Centre d'Estudis per a la Integració Social i Formació d'Immigrants, Fundació de la Comunitat Valenciana", i classificar-la de caràcter cultural.
  
Segons l'article 6 dels seus Estatuts els fins de la Fundació són:
  
- La creació d'un Centre de Documentació i Biblioteca especialitzats en matèria d'immigració, que preste els seus serveis a tots els interessats i promoga estudis, investigacions o publicacions sobre la realitat social i laboral de la població immigrant.
  
- El desenvolupament de tota classe de màsters, cursos i activitats de formació d'aquelles persones que desitgen especialitzar-se en la problemàtica de la immigració i en el voluntariat fonamentalment dedicat a aquesta.
  
- L'establiment d'un observatori de seguiment de la immigració i de la interculturalitat a la Comunitat Valenciana.
  
- La realització d'activitats de comunicació i de difusió en tot l'àmbit de la multiculturalitat, la immigració, les polítiques públiques d'integració i el desenvolupament dels drets civils dels diversos grups ètnics o culturals.
  
- La formació no reglada de la població immigrant en tots aquells aspectes que contribuïsquen a la seua més plena inserció en la vida social i ciutadana.
  
- La informació, formació i assessorament de la població immigrant a fi d'impulsar la seua més plena integració social.
  
- El desenvolupament d'actuacions de Formació Contínua que permeten als treballadors i treballadores immigrants perfeccionar-se i adaptar-se als canvis laborals i professionals en tots aquells sectors i activitats que se seleccionen de comú acord amb les organitzacions empresarials i sindicals.
  
- Qualsevol altra activitat que en concordança amb les anteriors servisca per a aconseguir els objectius de la Fundació, en el marc de la política de la Generalitat Valenciana en matèria d'immigració.
  
El desenvolupament de l'objecte de la Fundació s'efectuarà a través d'alguna de les formes següents d'actuació:
  
- Organització i realització de màsters, cursos, cicles de conferències, congressos, col·loquis i sessions d'estudis de formació especialitzada sobre temes relacionats amb la immigració.
  
- Edició i distribució d'estudis, monografies i tota classe de publicacions d'informació, formació i divulgació sobre el fet migratori i la seua problemàtica.
  
- Programació i realització de tota classe de cursos i activitats encaminades a la formació no reglada de la població immigrant i que contribuïsquen a la seua millor integració i adaptació.
  
- Programació i realització de tota classe de cursos i activitats per a les persones que desitgen formació en el voluntariat que fonamentalment col·labore en tasques de suport a immigrants.
  
- Programació i realització de cursos de formació ocupacional i inserció sociolaboral en aquells sectors que seleccione el Patronat i que contribuïsquen a la millor inserció laboral de la població immigrant.
  
- Qualssevol altres activitats que permeten a la Fundació el millor compliment dels seus fins de desenvolupament social, cultural i professional de la població immigrant, atenent les seues necessitats i característiques socials.
  
Segons l'article 7 dels Estatuts, seran beneficiaris de la Fundació segons quina siga la corresponent naturalesa de les seues activitats:
  
- Totes aquelles persones interessades a rebre una formació especialitzada sobre la problemàtica de la immigració.
  
Totes les persones immigrants que s'hagen establit i radiquen a la Comunitat Valenciana, bé de forma temporal o indefinida i que, conforme a la normativa vigent, puguen ser destinatàries de les activitats de la Fundació.